Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 28. októbra 2008

Materiál číslo: 244/2008

K bodu:  Návrh na úpravu rozpočtu mestskej časti Bratislava-Petržalka v roku 2008

Predkladá:					Návrh uznesenia:

Marián Miškanin	Miestne zastupiteľstvo mestskej časti Bratislava- 
prednosta					Petržalka

					           s ch v a ľ u j e 
 
Prerokované:	úpravu rozpočtu mestskej časti Bratislava-
v miestnej rade                                         	Petržalka na rok 2008 s navýšením bežných 
dňa 14.10.2008                                    	príjmov o 5 707 tis. Sk, bežných výdavkov o 2 676 tis. Sk a kapitálových výdavkov o 3 031 tis. Sk.

	
Spracoval:
Julián Lukáček				 
vedúci FO					

Návrh
na úpravu rozpočtu mestskej časti Bratislava-Petržalka v roku 2008

Pri prerokovávaní úpravy rozpočtu mestskej časti Bratislava-Petržalka na rok 2008, v miestnom zastupiteľstve dňa 30.9.2008 boli avizované niektoré dodatočné úpravy, ktoré nebolo možné z technických a časových dôvodov prerokovať na uvedenom zastupiteľstve. Zároveň bolo avizované, že tieto úpravy na základe pozitívneho vývoja podielových daní budú predložené samostatne na nasledujúce rokovanie miestneho zastupiteľstva. Na základe uvedeného predkladáme nasledovné návrhy na úpravu rozpočtu mestskej časti. 

Výdavky.

Bežné výdavky navrhujeme upraviť v nasledovných položkách:

výdavky na výkon samosprávy navrhujeme zvýšiť celkom o 2 503 tis. Sk v týchto položkách:
-	242 tis. Sk na odstránanie reklamovaných vád v bytovom dome na Gercenovej ulici č. 8 v bytoch p. Mišenku ( 40 tis. Sk ) a p. Škarbovej ( 200 tis. Sk  ). Dodávateľ stavby odmieta uvedené reklamácie z dôvodu uplynutia premlčacej lehoty.
-	500 tis. Sk na zakúpenie 10- tich nových licencií a upgrade 5- tich licencií Auto Cad, pre potreby pracovníkov odborných útvarov miestneho úradu. Tento program využívajú štyri oddelenia úradu na zabezpečenie odbornej činnosti v oblasti územného rozvoja a dopravy, životného prostredia, územného konania a stavebného poriadku a  nakladania s majetkom.
-	712 tis. Sk na zabezpečenie strážnej služby v objekte na Čapajevovej ulici 3. Táto požiadavka je spracovaná na základe cenovej ponuky BPP s.r.o. Pozostáva z jednorázových vstupných výdavkov vo výške 200 tis. Sk na opravu jedného bytu pre potreby strážnej služby, úpravu vstupnej brány a zakúpenia magnetických kľúčov. Zostatok vo výške 512 tis. Sk predstavuje náklady na stráženie na dva mesiace do konca tohto roka pre dvoch strážnikov 24 hod. denne.
-	918 tis. Sk  na dofinancovanie opravy výťahov pozostávajúcu z výmeny elektroinštalácie, výmeny riadenia a opravu vnútra kabín a naištalovanie systému triplex ( reguluje chod výťahov, šetrí ich opotrebenie a znižuje spotrebu elektrickej energie ).
-	131 tis. Sk na zakúpenie počítačov a pripojenie na internet pre päť klubov dôchodcov a jeden počítač na vysunuté pracovisko sociálneho oddelenia na Medveďovej.
 
 výdavky na školstvo
-	64 tis. Sk na vytvorenie jednej novej triedy v Materskej škole na Ševčenkovej ulici 35. Trieda bude zriadená na základe požiadavky a v spolupráci so spoločnosťou 
7 PLUS s.r.o. Čiastka je určená na mzdové výdavky pre jednu učiteľku od 1.11.2008.
 
transfery pre rozpočtové organizácie
-	109 tis. Sk pre rozpočtové organizácie na nákup výpočtovej techniky, z toho pre
Kultúrne zariadenia Petržalka  80 tis. Sk a pre Stredisko sociálnych služieb Petržalka 29 tis. Sk
Kapitálové výdavky navrhujeme upraviť v nasledovných položkách:
-	191 tis. Sk na zakúpenie programového modulu na prípravu a spracovania programového rozpočtu na rok 2009.
-	840 tis. Sk na vybavenie a obnovu kuchynských zariadení v základných školách 
(6 ks kombinovaných sporákov á 100 tis. Sk a 6 ks veľkokapacitných chladničiek á 40 tis. Sk ).
-	2 000 tis. Sk na výmenu štyroch brán v garážových stojiskách za brány s automatickým zabezpečením vstupu a výstupu osôb a motorových vozidiel.
Uvedené garážové stojiská na Mlynarovičovej 14-24 a Rovniankovej 4 spravuje BPP s.r.o. na základe uzatvorenej zmluvy s našou mestskou časťou. V zmysle tejto zmluvy vybrané nájomné sa v celom rozsahu poukazuje na BPP s.r.o. na zabezpečenie správy. Od 1.1. 2009 sa predpokladá uzatvorenie novej zmluvy a BPP s.r.o. bude už poberať za výkon správy iba správcovský poplatok v navrhovanej výške 45,- Sk s DPH za jedno garážové miesto mesačne.

Príjmy

Na základe avizovaného výhľadu výberu dane z príjmov fyzických osôb navrhujeme uvedené požiadavky riešiť:
-	navýšením rozpočtu na rok 2008 v položke daňových príjmov z podielovej dane o čiastku 3 649 tis. Sk a dane za zaujatie verejného priestranstva o 1 000 tis. Sk.
-	v položke nedaňových príjmov za pohľadávky po BPP p.o o 1 000 tis. Sk.
-	príjmy školských zariadení navrhujeme zvýšiť o 58 tis. Sk z dôvodu vyšších príjmov za novootvorenú triedu na MŠ Ševčenkova 35